พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลหนองหลวง อำเภอเมืองตาก จังหวัดตาก ให้แก่เทศบาลเมืองตาก จังหวัดตาก พ.ศ. 2512
ประกาศวันที่ 1969-03-01

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลหนองหลวง อำเภอเมืองตาก จังหวัดตาก ให้แก่เทศบาลเมืองตาก จังหวัดตาก พ.ศ. ๒๕๑๒
content: ภูมิพลอดุลยเดช ป.ร. ให้ไว้ ณ วันที่ ๑๒ กุมภาพันธ์ พ.ศ. ๒๕๑๒ เป็นปีที่ ๒๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลหนองหลวง อำเภอเมืองตาก จังหวัดตาก ให้แก่เทศบาลเมืองตาก จังหวัดตาก จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของรัฐสภา
content: ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลหนองหลวง อำเภอเมืองตาก จังหวัดตาก ให้แก่เทศบาลเมืองตาก จังหวัดตาก พ.ศ. ๒๕๑๒”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลหนองหลวง อำเภอเมืองตาก จังหวัดตาก เนื้อที่ ๑ ไร่ ๒ งาน ๔๕.๗ ตารางวา ภายในแนวเขตตามแผนที่ท้ายพระราชบัญญัตินี้ ให้แก่เทศบาลเมืองตาก จังหวัดตาก
sectionNo: 4
content: มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากเทศบาลเมืองตาก จังหวัดตาก ได้เช่าซื้อที่ดินราชพัสดุแปลงหนังสือสำคัญสำหรับที่หลวง ที่ ๒๑๔๔/๒๕๐๙ เนื้อที่ประมาณ ๑ ไร่ ๒ งาน ๔๕ ตารางวา ตำบลหนองหลวง อำเภอเมืองตาก จังหวัดตาก เพื่อปลูกสร้างตลาดสดสาธารณะ ตั้งแต่ พ.ศ. ๒๕๐๐ บัดนี้
content: เทศบาลเมืองตาก จังหวัดตาก ได้ผ่อนชำระค่าเช่าซื้อให้แก่ทางราชการครบตามสัญญาแล้ว กระทรวงการคลังจึงประสงค์จะโอนที่ดินให้แก่เทศบาลเมืองตาก จังหวัดตาก ตามสัญญาต่อไป แต่เนื่องจากที่ดินที่จะโอนนี้เคยเป็นที่ตั้งอำเภอเก่าจึงเป็นสาธารณสมบัติของแผ่นดิน
content: การโอนที่ดินต่อไปจะต้องกระทำโดยตราเป็นพระราชบัญญัติตามประมวลกฎหมายแพ่งและพาณิชย์ มาตรา ๑๓๐๕